﻿JOEN JUJU JA KARELIAN HURMOS LÄHTEVÄT KEHITTÄMÄÄN YHDESSÄ POHJOIS-KARJALAN LENTOPALLOA
Naisten tavoitteena liiganousu Joen Juju jatkaa tyttö- ja naislentopallon määrätietoista kehittämistä. ”Pohjois-Karjala ja Joensuu ansaitsevat naisjoukkueen ylimmälle sarjatasolle. Yhteistyön kautta tätä tavoitetta on helpompi tavoitella. Samalla lähdemme hakemaan pitkäaikaisia yhteistyökumppaneita, joilla on halua tukea myös naisurheilua”, Joen Jujun puheenjohtaja Matti Turtiainen toteaa.
Hurmos iloitsee yhteistyöstä ”Aika yhteistyölle on nyt kypsä. Hurmoksen puolella yhteistyö otetaan vastaan erittäin iloisissa merkeissä. Yhdistymiseen johtaneissa keskusteluissa on ollut tänä kevään erittäin positiivinen ilmapiiri alusta saakka. Toimintojen yhdistymisen myötä annetaan alueen naislentopalloilulle erittäin hyvät edellytykset hypätä seuraavalle tasolle. Olihan kevään 2019 menestys pelikentillä jo osoitus naislentopallon kovasta tasosta Joensuussa. Hurmoksen puolella nähdään, että yhdistymisen myötä naisilla on nyt tasavertainen asema hakea oma paikkansa maakunnan urheilukartalla, tilausta nimittäin näyttäisi olevan pääsarjatason palloilulle myös naisissa,” Karelian Hurmoksen uusi puheenjohtaja Hannu Vähäkoski toteaa.
Junioritoimintaa kehitetään yhdessä Joen Juju ja Karelian Hurmos juniorit ovat tehneet yhteistyötä yhteisharjoitusten ja -pelien muodossa sekä kesäharjoittelussa Beach Volleyn parissa jo useita vuosia. Jatkossa seurat tiivistävät yhteistyötä erityisesti valmennuksen osalta. Pyritään yhtenäistämään toimintoja, jotta saataisiin lisää ohjaajia lajin pariin. Tässä Jujun puolella on onnistuttu hyvin ja halutaan hyödyntää tätä osaamista myös Hurmoksen puolella. ”Junioritoiminnan kehittäminen tukee Karelian Hurmoksen poika- ja mieslentopallotoimintaa”, toteaa Hurmoksen edustaja Marko Räsänen.
Lentopalloseura Joen Juju Joen Juju on Pohjois-Karjalan suurin tyttö- ja naislentopalloseura ja Jujussa on tällä hetkellä noin 150 jäsentä ja yli 100 lisenssipelaajaa. Jujulla on useita joukkueita kaikissa ikäluokissa aina F-junnuista (7-8-vuotiaat) A-junioreihin. Edustusjoukkue pelaa 1-sarjassa ja tavoitteena on nousta liigaan. Seura on edelleen tällä kaudella kasvattanut pelaaja- ja joukkuemääriään mukavasti. Seura tekee merkittävää nuorison parissa olevaa harrasteliikuntatoimintaa ja on mukana SM-tasoisessa kilpailutoiminnassa. Menestyvät huippu-urheilijamme innostavat kaikenikäisiä urheilun pariin ja urheilullisesti lahjakkailla on mahdollisuus pyrkiä kansainväliselle huipulle. Seuran valmentajia toimii Itä-Suomen alueen sekä Pohjois-Karjalan D-, C- ja B-ikäisten aluevalmennustehtävissä, sekä Joensuun Urheiluakatemian valmennuksessa. Seura tekee laajaa yhteistyötä niin maakunnan kuin Itä-Suomen lentopalloseurojen kanssa.
Lentopalloseura Karelian Hurmos Miesten joukkue voitti 1-sarjan ja sai näin oikeuden hakea liigapaikkaa. Naisten joukkue pelasi mestaruusliigan karsinnoissa voittaen kotiturnauksessaan Woman Volleyn Rovaniemeltä ja saaden myös pisteitä Puijo Wolleylta joka nousi ensi kaudeksi mestaruusliigan. Hurmoksen naiset sijoittuivat toiseksi 1-sarjassa kuluneella kaudella. Karelian Hurmoksella on joukkueita F-C poikien sarjoissa. Karelian Hurmos on lyhyen taipaleensa aikana saanut vakuutettua urheiluihmiset uskottavalla brändillään ja onkin menestyksensä myötä noussut varsin kiinnostavaksi toimijaksi urheilupiireissä.
Yhteystiedot: Matti Turtiainen, puheenjohtaja, Joen Juju, puh: 050 527 7015, matti.turtiainen@uef.fi Hannu Vähäkoski, puheenjohtaja, Karelian Hurmos, puh: 050 555 0890, hannu.vahakoski@uef.fi